  Майя Бывальцева Удмуртиын паласькись лек вирус инфекциен но гриппен черлан учыръёс, кылем арысь та вакытэн ик ӵошатыса, 30 процентлы ӧжытгес луизы. Али висисьёслэн лыдзы эпидеми гожлэсь 3 процентлы улӥынгес. 10-тӥ тулыспалэ журналистъёслы со сярысь вераз Роспотребнадзорлэн элькунъя управлениезлэн кивалтӥсез Наталья Матюшина. Арня ӵоже улосвылын гриппен черлан 176 учыр пусъемын, висён вӧлмыны кутскон дырысен — 693. 473 учырын чер лабораториосын зэматэмын. Висисьёс тросгес Ижкарын, Вавож, Грак, Дэбес, Эгра, Кез, Красногорск, Сарапул ёросъёсын. Кылем арняе карантин ялэмын вал 7 нылпи садъёсын но кык школаосын — Ижкарысь 67 номеро но Каракулино ёросысь дышетсконниосын. Нялтас вераса, иммунизациез ортчытонлэсь историзэ учконо ке, туэ нырысьсэ Удмуртиын 34 процентэзлы шаерамы улӥсьёслы прививка пуктӥзы. Вуоно сезонын та лыдпусэз 40 процентозь вуттыны малпало. Тодэ вайытом, таяз арын Ижкарын грипплы пумит прививка пуктонъя мобильной пунктъёс ужалозы. Кынман висёнъёсъя карантинэ 1 нылпи садэз но 17 карантинэ ворсаллязы. Тегъёс: Тазалык Ижкар Роспотребнадзор висён Удмуртия грипп  